recursal/SuperWikiNEXT-32B huggingface dataset:
**தேசிய எழுத்தறிவுத் திட்டம்** (*National Literacy Mission*) என்பது 1988 ஆம் ஆண்டில் இந்திய அரசினால் தொடங்கப்பட்ட தேசிய அளவிலான திட்டமாகும். 15 வயது முதல் 35 வயதிற்குட்பட்ட 80 மில்லியன் நபர்களுக்கு எண்பது வருடத்தில் எழுத்தறிவு ஏற்படுத்துவதற்காகத் தொடங்கப்பட்டது. எழுத்தறிவு என்கின்ற பொழுது வாசிப்பது, எழுதுவது மற்றும் கணக்கிடுவது மட்டுமில்லாமல் மக்கள் தங்களுக்குள் உதவிபுாிந்து புதியதொரு மாற்றத்தை நோக்கச் செல்ல பயனளிக்கிறது.

வரலாறு
------

தேசிய எழுத்தறிவுத் திட்டம் இந்திய அரசாங்கத்தால் மே மாதம் ஐந்தாம் நாள் 1988 அன்று நிறுவப்பட்டது. இத்திட்டம் மத்திய அரசின் மனிதவள மேம்பாட்டு துறையின் கீழ் உள்ள தேசிய மனிதவள மேம்பாட்டு ஆணையத்தி்னால் செயல்படுத்தப்படுகிறது.கேரள மாநிலத்திலுள்ள கோட்டயத்தில் முதன்முதலாக இத்திட்டம் தொடங்கப்பட்டது. 2002 நவம்பர் வரை நாட்டிலுள்ள 600 மாவட்டங்களில் 596 மாவட்டங்கள் வரை இத்திட்டத்தை செயல்படுத்தின. 1999-ல் யுனெஸ்கோ அமைப்பு நோமா எழுத்தறிவு விருது என்ற விருது வழங்கி சிறப்பித்தது. தொடக்கப்பள்ளிகளில் தரமான கல்விக்கு வழி வகுத்ததோடு விழிப்புணர்வையும் இது ஏற்படுத்தியுள்ளது. தேசிய எழுத்தறிவு இயக்கமானது நாடு முழுவதும் உள்ள அரசு சாரா நிறுவனங்களுக்கு நிதி உதவியளித்து இணைந்து செயலாற்றுகிறது.

நிதியளிப்பு
-----------

தேசிய எழுத்தறிவுத் திட்டம் ஒவ்வொரு மாவட்டத்திற்கும் தேவையான நிதியை வழங்குகிறது. மைய மற்றும் மாநில அரசின் பங்களிப்பு நிதியை 2:1 என்ற விகிதத்திலும் பழங்குடியினர்களுக்கான மாவட்ட துணை திட்டத்திற்காக 4:1 என்ற விகிதத்திலும் நிதியை வழங்குகிறது.

தேசிய எழுத்தறிவுத் திட்டப் பணி
------------------------------

யுனெஸ்கோ ஆய்வின்படி 2005 முதல் 2010 வரை இந்தியாவில் 15 வயது முதல் 24 வயது வரையுள்ள இளைஞர்களுக்கு 81 விழுக்காடும் மீதமுள்ள நபர்களுக்கு 63 விழுக்காடும் எழுத்தறிவு வழங்கியுள்ளது.

சான்றுகள்
---------

1. ↑  National Literacy Mission இந்திய அரசு portal.

வெளி இணைப்புகள்
---------------

* அதிகாரப்பூர்வ இணையதளம்
* National Literacy Mission Authority பரணிடப்பட்டது 2012-05-10 at the வந்தவழி இயந்திரம் at மனிதவள மேம்பாட்டு அமைச்சகம் (இந்தியா)
தேசிய ஐதரசன் மற்றும் எரிபொருள் மின்கல நாள் சின்னம்தேசிய ஐதரசன் மற்றும் எரிபொருள் மின்கல நாள் சின்னம்
**தேசிய ஐதரசன் மற்றும் எரிபொருள் மின்கல நாள்** (*National Hydrogen and Fuel Cell Day*) என்பது எரிபொருள் மின்கலம் மற்றும் ஐதரசன் ஆற்றல் சங்கத்தால் தோற்றுவிக்கப்பட்ட்து. எரிபொருள் மின்கலம், ஐதரசன் தொழில்நுட்பம் தொடர்பான விழிப்புணர்வை உண்டாக்குதல் இன்று இத்துறையின் வீச்சு மற்றும் எதிர்காலத்தில் இத்தொழில் துறை எவ்வளவு தூரம் மேம்படப்போகிறது என்பதை கொண்டாடுவதும் இத்தினம் அனுசரிப்பதன் நோக்கமாகும்.

அக்டோபர் மாதம் 8 ஆம் நாள் (10.08) இக்கொண்டாட்டத்திற்கான நாளாகத் தேர்ந்தெடுக்கப்பட்டது. ஐதரசனின் அணு எடையான 1.008 என்பதை அட்டிப்படையாக்க் கொண்டு இந்த நாள் தெரிவு செய்யப்பட்டது.

அலுவல் ரீதியாக அக்டோபர் மாதம் 8 ஆம் நாள் தேசிய ஐதரசன் மற்றும் எரிபொருள் மின்கல நாள் தெரிவு செய்யப்பட்டது முறையாக அறிவிக்கப்பட்டது

தேசிய ஐதரசன் மற்றும் எரிபொருள் மின்கல நாள் நிகழ்வுகள்
-----------------------------------------------------

நாடு முழுவதும் உள்ள எரிபொருள் செல் மற்றும் ஐதரசன் ஆற்றல் சங்கத்தின் உறுப்பினர்கள், தொழில் நிறுவனங்கள், கூட்டுக் குழுக்கள், மாநில மற்றும் மத்திய அரசாங்கங்கள் மற்றும் தனிநபர்கள் பல்வேறு நடவடிக்கைகள் மற்றும் நிகழ்வுகளுடன் தேசிய ஐதரசன் மற்றும் எரிபொருள் மின்கல தினத்தைக் கொண்டாடி நினைவுகூர்கின்றனர் .

* 2017 நடவடிக்கைகள்
* 2016 நடவடிக்கைகள்
* 2015 நடவடிக்கைகள்

அமெரிக்கத் தீர்மானங்கள்
-----------------------

* 115 வது காங்கிரசு – 2018 ஆம் ஆண்டு அக்டோபர் 1 அன்று ஆலோசனைசபை தீர்மானம் 664 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
* 115 வது காங்கிரசு - 2017 ஆம் ஆண்டு அக்டோபர் 5 அன்று ஆலோசனைசபை தீர்மானம் 287 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
* 114 வது காங்கிரசு - 2016 ஆம் ஆண்டு செப்டம்பர் 26 அன்று ஆலோசனைசபை தீர்மானம் 573 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.
* 114 வது காங்கிரசு - 2015 ஆம் ஆண்டு செப்டம்பர் 29 அன்று ஆலோசனைசபை தீர்மானம் 217 ஐ நிறைவேற்றியது. இதன்படி தேசிய ஐதரசன் மற்றும் எரிபொருள் மின்கல நாள் அக்டோபர் 8 என்று முடிவெடுக்கப்பட்டது.

மேற்கோள்கள்
-----------

1. ↑  "National Hydrogen and Fuel Cell Day".
2. ↑  "2017 National Hydrogen and Fuel Cell Day".
3. ↑  "2016 National Hydrogen and Fuel Cell Day".
4. ↑  "2015 National Hydrogen and Fuel Cell Day".
5. ↑  "Senate Resolution 664".
6. ↑  "Senate Resolution 287".
7. ↑  "Senate Resolution 573".
8. ↑  "Senate Resolution 217".

.
**ஆஷா கதில்கர்** (Asha Khadilkar) (பிறப்பு: 1955 சனவரி 11) இவர் இந்தியாவின் மும்பையைச் சேர்ந்த மூத்த பாடகரான இவர், பாரம்பரிய இந்துஸ்தானி இசையையும், பக்தி இசையையும் சங்கீத நாடகம் உட்பட பல நிகழ்ச்சிகளாஇ நிகழ்த்துகிறார்.

தொழில்
------

கதில்கர் அகில இந்திய வானொலியில் வழக்கமான பாடகராவார்.  இவர் ஐக்கிய இராச்சியம், அமெரிக்கா, கனடா மற்றும் சிங்கப்பூர் ஆகிய நாடுகளில் பல சந்தர்ப்பங்களில் தனது தனிப்பட்ட நிகழ்ச்சிகளை செய்துள்ளார். 2000 ஆம் ஆண்டு முதல் மும்பையின் வொர்லி, நேரு மையம் தயாரித்த 4 புதிய மராத்தி இசைத் தொகுப்புகளுக்கு இவர் இசை இயக்கத்தையும் வழங்கியுள்ளார். இவர் இந்திய செம்மொழி இசையின் மேம்பட்ட மாணவர்களுக்கு வழிகாட்டுதலையும் வழங்குகிறார். இவர், தனது கணவர் மாதவ் கதில்கருடன் இணைந்து, பல்வேறு வகையான கலை, இலக்கியம், தேசியவாத நடவடிக்கைகள் மூலம் இந்திய கலாச்சாரத்தைப் பாதுகாக்கவும் பெருக்கவும் அர்ப்பணித்த ஒரு இலாப நோக்கற்ற அமைப்பான உத்தங் சான்ஸ்குதிக் பரிவார் என்றா அறக்கட்டளையை நடத்தி வருகிறார்.

*சா ரி கா மா பாவுடன்*
---------------------

2008 ஆம் ஆண்டில், *ஐடியா சா ரி கா மா பா* எனப்படும் மராத்தி குரல் பாடும் போட்டி நிகழ்ச்சிக்கு இசை இயக்குனர் சலீல் குல்கர்னியுடன் பிரபல நடுவர்களில் ஒருவராக இவர் இருந்தார். இந்த பருவத்தில் முப்பதுகளின் நடுப்பகுதியிலும் நாற்பதுகளிலும் இருக்கும் பெரியவர்கள் இசையை ஒரு பொழுதுபோக்காகப் பின்தொடர்ந்தனர்.  இந்த நிகழ்ச்சிக்கு *சா ரி கா மா பா: ஸ்வப்னா ஸ்வரஞ்சே, நவதருண்யாச்சே* (புதிய இளைஞர்களின் இசைக்கான கனவு ) என்று பெயரிடப்பட்டது.

மேலும் காண்க
------------

* ஜிதேந்திர அபிசேகி
* வசந்த்ராவ் தேஷ்பாண்டே
* மாணிக் வர்மா

குறிப்புகள்
-----------

1. ↑  Asha Khadilkar
2. ↑  "Idea Sa Re Ga Ma Pa Season 4". myPopkorn. 15 May 2008. 8 August 2010 அன்று பார்க்கப்பட்டது.
**தென்கரை மூலநாதசுவாமி கோயில்** தமிழ்நாட்டில் மதுரை மாவட்டம், தென்கரை என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதின்மூன்றாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் மூலநாதர், அகிலாண்டேஸ்வரி அம்மன் சன்னதிகளும், சுப்புரமணியர், பெருமாள், காசிவிஸ்வநாதர், பைரவர் உபசன்னதிகளும் உள்ளன. இங்குக் கோயில் குளம், கோயில் கல்வெட்டு போன்றவை உள்ளன. இக்கோயிலில் மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி வழிபாடு நடக்கிறது. புரட்டாசி மாதம் முக்கிய திருவிழா நடைபெறுகிறது. கார்த்திகை மாதம் திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
Mizuyōkan - அகாரில் இருந்து செய்த நிப்பானிய சிவப்புப்பயற்றுக் களி
**அகார்** அல்லது **ஏகார்** (Agar) அல்லது **அகார் அகார்** (agar agar) என்பது கடற்பாசி அல்லது கடற்செடியில் இருந்து செய்யப்படும் கெட்டியான களி போன்ற கூழ்மப் பொருள். இதனை சப்பான் மக்கள் தங்கள் சுவை உணவுகளின் ஒன்றாக உண்கின்றனர். ஆனால் கடந்த ஒரு நூற்றாண்டாக இது உயிரியல், நுண்ணுயிரியல் ஆய்வகங்களில் நுண்ணியிரிகள் வளரும் வளர்ப்பூடகமாகப் பயன்படுகின்றது. இதனை களி போன்ற மெதுமையான கூழ்மப்பொருளாக மாற்றுவது சிவப்புப் பாசியின் (red alga) உயிரணுக்களின் கலச்சுவர்ப்பொருளில் இருந்து பெறும் கூட்டுச்சர்க்கரை (polysaccharide) ஆகும். இந்தச் சிவப்புப் பாசி பெருமுதலாக *செலிடியம்* (Gelidium), *கிரேசிலாரியா* (Gracilaria) அல்லது பொதுவாக கடற்பாசி (seaweed) என்றழைக்கப்படும் *இசுபெரோக்காக்கசு யூக்கீமா* (*Sphaerococcus euchema*) ஆகியவற்றில் இருந்து பெறுவது. வணிகத்தில் விற்கப்படும் பொருள் *செலிடியம் அமான்சியி* (Gelidium amansii) என்பட்தில் இருந்து பெறுவது. 

ஆய்வகத்தில் பயன்படும் 100 மிமி விட்டப் பெற்றிக் கிண்ணிகளில் (petri dishes) அகார் களிக்கூழ்மம் பூசப்பட்டுள்ளது. இவை பாக்டீரியாக்களைத் தொழுதிகளை வளர்க்கப் பயன்படுகின்றன.
அகார் அல்லது அகார் அகாரென்பதை வயிற்றுப்போக்கு உண்டாக்கப் பயன்படுத்தலாம். இதனை சூடான சூப் (குழம்பு) போன்றவற்றின் அடர்த்தியைக் கூட்ட பயன்படும் ஒரு தாவரப் பொருளாகவும் பயன்படுத்தலாம்.

வேதியியல் நோக்கில் அகார் என்பது *காலக்டோசு* (galactose) என்னும் ஒற்றைச்சர்க்கரையின் ஒரு பலபடி. இப்பலபடிச் சர்க்கரை, பாசியின் (algae), உயிரணுச் சுவருக்கு கட்டுமான வலுசேர்க்கும் பொருளாக இயங்குகின்றது

மேற்கோள்கள்
-----------

1. ↑  Shimamura, Natsu (August 4, 2010). "Agar". *The Tokyo Foundation*. 19 December 2016 அன்று பார்க்கப்பட்டது.
2. ↑   *Oxford Dictionary of English* (2nd ). 2005.
3. ↑  Williams, Peter W.; Phillips, Glyn O. (2000). "2: Agar". *Handbook of hydrocolloids*. Cambridge, England: Woodhead. பக். 91. பன்னாட்டுத் தரப்புத்தக எண்:1-85573-501-6.. "Agar is made from seaweed and it is attracted to bacteria."
**ரைசிங் புனே சூப்பர்ஜியான்ட்சு** (சுருக்கமாக **RPS**) என்பது இந்தியன் பிரீமியர் லீக்கின் ஒன்பதாவது மற்றும் பத்தாவது பருவம் மட்டும் விளையாடும் துடுப்பாட்ட அணி ஆகும்.  இது புனே, மகாராட்டிரம் நகரத்தை மையமாக கொண்டுள்ளது. தவறான முறையில் சூதாட்டத்தில் ஈடுபட்ட உரிமையாளர்களை கொண்ட இரு அணிகளான சென்னை சூப்பர் கிங்ஸ் மற்றும் ராஜஸ்தான் ராயல்ஸ் ஆகியவற்றின் தண்டனை காரணமாக இரு வருடம் அந்த அணிகள் இந்தியன் பிரீமியர் லீக் தொடரில் விளையாட இயலாது. அவற்றின் இடத்தை நிரப்ப இந்த அணி விளையாடுகிறது. இந்த அணியின் உரிமையாளர் சஞ்சீவ் கோயங்கா ஆவார். 2019 ஆம் ஆண்டில் சென்னை சூப்பர் கிங்ஸ் ஐபிஎல் திரும்பிய பிறகு, ஆர்.பி.எஸ் இனி ஐ.பி.எல். அதேசமயம், 2019 ஆம் ஆண்டில், ஐபிஎல் சீசன் 13 க்கு முன், ஐபிஎல் 2021 இல் ஐபிஎல்லில் இரண்டு புதிய அணிகளின் வலையமைப்பை பிசிசிஐ உறுதிப்படுத்தியது, மேலும் ஐபிஎல்லில் சேர்க்கப்பட வேண்டிய தோஸ் அணிகளில் ஆர்.பி.எஸ் ஒன்றாகும்.

மேற்கோள்கள்
-----------

1. ↑  "Rising Pune Super giants". 18 December 2015. Archived from the original on 6 பிப்ரவரி 2016.. பார்த்த நாள்: 12 February 2016.
2. ↑  "Pune Team 2016 Players List: IPL Pune Team Squad".. பார்த்த நாள்: 19 January 2016.
3. ↑  C, Aprameya (8 December 2015). "Pune and Rajkot announced as 2 new franchises in IPL". *One India*.. பார்த்த நாள்: 8 December 2015.
4. ↑  MyIPL.fun. "IPL 2020 All team's final Playing11 after IPL Auctions". *MyIPL.fun*. 2021-08-24 அன்று மூலம் பரணிடப்பட்டது.
**ஒதிகுப்பம் பாறை ஓவியங்கள்** என்பவை தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள ஒதிகுப்பம் என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். ஒதிகுப்பம் சிற்றூரானது பருகூர்-பசவணா கோயில் பேருந்து சாலையில், பசனணா கோயிலிருந்து ஒரு கிலோமீட்டர் தொலைவில் உள்ளது. ஒதிகுப்பம் சிற்றூரை ஒட்டி உள்ள மலைப் பகுதி *கதிரப்பன் மலை* என்று அழைக்கப்படுகிறது. இம் மலையில் இயற்கையாக அமைந்த குகைப்பகுதி ஒன்று *சன்யாசி கெவி* என்று அழைக்கப்படுகிறது. இந்த குகையில் வெள்ளை வண்ணத்தால் ஆன பாறை ஓவியங்கள் உள்ளன.

சன்யாசி கெவி குகையில் உள்ள ஓவிய தொகுப்புகள் கோட்டோவிய முறையில் வரையப்பட்டுள்ளன. இந்த ஓவியங்களில் மனித வடிவங்கள் மட்டுமே வரையப்படுள்ளன. இதில் சில தெளிவற்ற குறியீடுகளும் இடம்பெற்றுள்ளன. கிருட்டிணகிரி பகுதியில் விலங்குகள் இடம் பெறாத பாறை ஓவியங்களில் இவை குறிப்பிடத்தகுந்தவை ஆகும். 

இதில் வரிசையாக உள்ள மனித வடிவ காட்சி இடம் பெற்றுள்ளது. இது *ஒரு சடங்கின் நடன நிகழ்ச்சி* அல்லது *மந்திர சடங்கு நிகழ்ச்சி* போன்றவற்றை சித்தரிப்பதாக இருக்கலாம் என்கிறார் த. பார்த்திபன்.

மேற்கோள்கள்
-----------

1. ↑  ச. செல்வராஜ், பெருங் கற்படைக் காலம் (இரும்பு காலம் முதல் சங்ககாலம் வரை-4, கட்டுரை, தினமணி 11, திசம்பர், 2015
2. 1 2   *த. பார்திபன், தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி-II சங்க காலம்*. ஸ்ரீ விவேகானந்தர் கொடை மற்றும் அறகட்டளை, தருமபுரி. 2010 ஏப்ரல். பக். 167-168.

இவற்றையும் பார்க்கவும்
----------------------

* தமிழகத்தில் கண்டறியப்பட்ட பாறை ஓவியங்கள்
உதய்பூரில் நடந்த நிகழ்ச்சி ஒன்றில் ஆஷா சிங்
**ஆஷா திகம்பர் சிங்** (*Asha Digamber Singh*) (1 ஆகத்து 1955 - 30 ஆகத்து 2021) பாரதிய ஜனதா கட்சியின் தலைவர் மற்றும் தொழிலதிபர் ஆவார். இவர் முன்னாள் அமைச்சர் திகம்பர் சிங்கின் மனைவியாவார். ஸ்ரீ திகம்பர் குழும மருத்துவமனைகள் மற்றும் நிறுவனங்களுக்கு இவர் தலைவராக இருந்தார்.

ஆரம்ப மற்றும் தனிப்பட்ட வாழ்க்கை
--------------------------------

ஆஷா சிங் உத்தரபிரதேச மாநிலம் மதுராவில் 1 ஆகத்து 1955-ல் பிறந்தார். இவரது தந்தை சவுத்ரி திவான் சிங் இந்திய ரயில்வேயில் உயர் பதவியிலிருந்தவர். இவரது தாயார் இல்லத்தரசி. ஆஷா சிங் மதுராவில் உள்ள பள்ளியில் படித்தார்.

ஆஷா சிங் 19 சனவரி 1974 அன்று ராஜஸ்தானின் பரத்பூரில் திகம்பர் சிங்கை மணந்தார். இவர்களுக்கு இரண்டு குழந்தைகள் இருந்தன. இவரது சகோதரர் சவுத்ரி லக்ஷ்மி நாராயண் சிங் உத்தரபிரதேச அரசில் அமைச்சராக உள்ளார்.

தொழில்
------

திரு. திகம்பர் குழும மருத்துவமனைகள் மற்றும் மருத்துவ நிறுவனங்கள் ராஜஸ்தானில் ஒரு முக்கிய குழுவாகும். அதற்கு, ஆஷா சிங் தலைவர் மற்றும் நிறுவனராக இருந்தார். 

ஆஷா சிங்கின் கணவர் திகம்பர் சிங் இரண்டு தசாப்தங்களாக சட்டமன்ற உறுப்பினராக (எம்எல்ஏ) (இந்தியா) இருந்தார். மேலும், ராஜஸ்தான் அரசாங்கத்தில் கேபினட் அமைச்சராக பணியாற்றினார். அவர் பாஜக அமைப்பில் பல்வேறு பதவிகளுக்கான சாத்தியமான வேட்பாளராகக் காணப்பட்டார். அவரது பெயர் 2008 & 2013 ராஜஸ்தான் தேர்தல்களின் போது நாட்பாய், பரத்பூர் தொகுதியில் இருந்து பரப்பப்பட்டது. இருப்பினும், அரசியல் காரணங்களால் திகம்பர் சிங், ஆஷாவை சட்டமன்றத் தேர்தலில் போட்டியிட ஊக்கப்படுத்தினார். 2017 இல் இவரது கணவர் இறந்ததைத் தொடர்ந்து, பரத்பூரில் உள்ள தீக் குமாஹீர் தொகுதியில் அவர் பதவியேற்றார். ஆனால், அவரது மகன் ஷைலேஷ் தேர்தலில் போட்டியிட்டார்.

நோய் மற்றும் இறப்பு
-------------------

ஜனவரி 2021 இல் ஆஷா சிங்கிற்கு மேம்பட்ட கருப்பை புற்றுநோய் இருப்பது கண்டறியப்பட்டது. ஜெய்ப்பூரில் உள்ள சவாய் மான் சிங் மருத்துவமனையில் கீமோதெரபி சிகிச்சைக்கு உட்படுத்தப்பட்டார். இவர் மே 2021 இல் புது டெல்லியில் உள்ள பிஎல்கே-மேக்ஸ் மருத்துவமனையில் ஒரு அறுவை சிகிச்சைக்கு உட்படுத்தப்பட்டார் மற்றும் மிகவும் சிறப்பு வாய்ந்த மருத்துவர் குழுவின் மேற்பார்வையில் இருந்தார்.

ஆஷா சிங் 30 ஆகஸ்ட் 2021 அன்று ஜெய்ப்பூரில் உள்ள எடர்னல் ஹார்ட் கேர் சென்டரில் இறந்தார். பல உறுப்புகள் செயலிழந்ததே இறப்புக்கான காரணம் என கண்டறியப்பட்டது.

ஆஷா சிங்கின் மரணத்தைத் தொடர்ந்து, முதல்வர் அசோக் கெலாட் தனது வருத்தத்தைத் தெரிவித்தார் மற்றும் முன்னாள் முதல்வர் வசுந்தரா ராஜே ஆஷாவை தோழியாக நினைத்து அதிர்ச்சியையும் திகைப்பையும் தெரிவித்தார். ஆகஸ்ட் 31 அன்று ராஜஸ்தானின் பரத்பூரில் சிங்கின் இறுதிச் சடங்கில் 6 எம்.பி.க்கள் மற்றும் எம்.எல்.ஏக்களுடன் ராஜஸ்தான் அரசாங்கத்தைச் சேர்ந்த12 அமைச்சர்கள் கலந்து கொண்டனர். இவருக்கு மரியாதை செய்யும் பொருட்டு, கிழக்கு ராஜஸ்தானில் சந்தைகள் ஒரு நாள் மூடப்பட்டன.

குறிப்புகள்
-----------

1. ↑  "Shree Digamber Institute of Technology,Dausa".
2. ↑  "भूतपूर्व मंत्री दिगंबर सिंह की पत्नी आशा सिंह की अंत्येष्टि में पहुंचे राजस्थान और उत्तर प्रदेश के कई नेता".
3. ↑  "नहीं रहीं स्व. डॉ दिगंबर सिंह की धर्मपत्नी आशा सिंह, अंत्येष्टि में शामिल हुए कई भाजपा नेता | BJP leader late Digamber Singh wife Asha Singh died in Bharatpur". 31 August 2021.
4. ↑  "भाजपा नेता दिगंबर सिंह का निधन, गांव के लड़के ने ऐसे तय किया MBBS से मंत्री तक का सफर | Dr Digamber Singh Caste Family and Biography". 27 October 2017.
**ரைமோனா தேசிய பூங்கா** என்பது இந்தியாவின் அசாமில் உள்ள ஒரு தேசிய பூங்காவாகும், இது கோக்ராஜர் மாவட்டத்தின் கோசைகான் துணைப்பிரிவில் அமைந்துள்ளது. 2021 ஜூன் 5 ஆம் தேதி குவஹாத்தியின் காந்தி மண்டபத்தில் உலக சுற்றுச்சூழல் தினத்தை முன்னிட்டு முதலமைச்சர் ஹிமந்தா பிஸ்வா சர்மா அறிவித்ததன் மூலம் இது உருவாக்கப்பட்டது. பி.டி.ஆரின் கோக்ராஜர் மாவட்டத்தின் கீழ் வரும் கோசைகான் துணைப்பிரிவின் கச்சுகான் வன பிரிவில் அமைந்துள்ள ரைமோனா தேசிய பூங்கா. அறிவிக்கப்பட்ட ரிபு ரிசர்வ் வனத்தின் (508.62 கிமீ 2 (196.38 சதுர மைல்)) வடக்கு பகுதியை உள்ளடக்கிய 422 கிமீ 2 (163 சதுர மைல்) பரப்பளவைக் கொண்ட ஒரு தொடர்ச்சியான வனப்பகுதியின் ஒரு பகுதியாகும், இது மனாஸ் புலிகள் காப்பகத்திற்கு மேற்கு பகுதியில் அமைந்துள்ளது கிழக்கு இமயமலை பல்லுயிர் செழுமையிடத்தின் தெற்கு அடிவாரங்கள்.

மேற்கோள்கள்
-----------

1. ↑  "Raimona becomes Assam's sixth national park". *thenewsmill.com*. The News Mill. 5 June 2021. 5 June 2021 அன்று பார்க்கப்பட்டது.
2. ↑  "Assam: Raimona declared National Park on World Environment Day". *assamtribune.com*. The Assam Tribune. 5 June 2021. 5 June 2021 அன்று பார்க்கப்பட்டது.
Life 

***அகலிச்னிசு டேக்னிகலர்*** (*Agalychnis dacnicolor*) என்பது மெக்சிகன் இலை தவளை என்பது தவளை குடும்பமான பைலோமெடுசிடேவினைச் சார்ந்த சிற்றினமாகும். இது மெக்சிக்கோவில் மட்டுமே காணக்கூடியது.

முதிர்வடைந்த தவளை சுமார் 100 மி.மீ. வரை வளரும். பசுமை நிற முதுகுபுறம் வெள்ளை புள்ளிகள் சிதறிக் காணப்படும். வயிற்றுப்புறமும் கால்களும் வெண்மையாகவும், ஆரஞ்சு நிற விரல்களுடன் காணப்படும். கண்கள் தங்க நிறமுடையது. ஆண் தவளையினை விடப் பெண் தவளை பெரியது. இவை முக்கியமாகப் பூச்சிகளைச் சாப்பிடுகின்றன. இரவாடி வகையினைச் சார்ந்த இந்த தவளைகள் பகல் பொழுதினை கற்கள் அல்லது மரத்தடிகளின் கீழ் செலவிடுகின்றன.

இதன் இயற் வாழ்விடங்களாக மிதவெப்பமண்டல அல்லது வெப்பமண்டல வறண்ட காடுகள், ஆற்றிடைப்பகுதி, நன்னீரிடை சதுப்புநிலங்கள், நீர் சேமிப்பு பகுதிகள் மற்றும் குளங்கள் முதலியன. இந்த தவளை பன்னாட்டு இயற்கைப் பாதுகாப்புச் சங்கத்தின் அச்சுறுத்தப்பட்ட இனப் பட்டியலில் இல்லை.

குளங்கள் மற்றும் சதுப்புநிலங்களுக்கு அருகில் இனப்பெருக்கம் நடைபெறுகிறது. முட்டைகளைக் கொத்தாகத் தண்ணீருக்கு மேலே காணப்படும் தாவரங்கள் மீது இடுகின்றன. முட்டையிலிருந்து பொரிக்கும் குஞ்சுகள் நேரிடையாக தண்ணீரில் விழுந்து வளர்கின்றன.

மேற்கோள்கள்
-----------

1. ↑  Santos-Barrera, G. & Canseco-Márquez, L. 2004. *Pachymedusa dacnicolor*. 2006 IUCN Red List of Threatened Species. Downloaded on 21 July 2007.

வெளி இணைப்புகள்
---------------

* Vivanatura.org இல் மெக்சிகன் இலை தவளை
* மெக்ஸிகன் இலை தவளை அல்லது தவளைகளில் மெக்ஸிகன் டம்பி பரணிடப்பட்டது 2020-09-30 at the வந்தவழி இயந்திரம்
The principle of a hydraulic excavator.
ஒரு நவீன அகழ்பொறி. கட்டப்பில்லர் நிறுவனத் தயாரிப்பு.
**அகழ்பொறி** அல்லது **அகழ் எந்திரம்** என்பது ஒரு வகைக் கட்டுமானப் பொறியாகும். கட்டுமானத் தேவைகளுக்காக நிலத்தைத் தோண்டுவதற்கே இது பெரும்பாலும் பயன்பட்டாலும், வேறு தேவைகளுக்கும் இவற்றைப் பயன்படுத்துவது உண்டு. சில்லுகள் அல்லது இரும்புத் தடங்கள் மீது பொருத்தப்பட்ட, முழு வட்டமாகச் சுற்றக்கூடிய மேடைபோன்ற அமைப்பு இருக்கும். இதனுடன் இணைக்கப்பட்ட கை போன்ற அமைப்பு ஒன்றின் நுனியில் நிலத்தைத் தோண்டுவதற்குரிய அலகுடன் கூடிய குழிந்த பாத்திரம் போன்ற அமைப்பு இருக்கும்.

பயன்பாடுகள்
-----------

அகழ்பொறிகள் கட்டுமானத்துறையில் பல தேவைகளுக்குப் பயன்படுகின்றன. குழாய்கள் அமைத்தல், அத்திவாரம் இடுதல் போன்றவற்றுக்கான குழிகளை வெட்டுவதற்கும், கட்டிடப் பொருட்களை இடத்துக்கிடம் காவிச் செல்லவும், அமைப்புக்களைத் தகர்ப்பதற்கும், நிலத்தை மட்டப்படுத்துவதற்கும், பாரமான பொருட்களை உயர்த்துவதற்கும், திறந்த அகழ்வுச் சுரங்க அமைப்பிலும், ஆறுகளைத் தூர்வாரும் வேலைகளிலும் அகழ்பொறிகள் பயன்படுத்தப்படுகின்றன.

இவற்றையும் பார்க்க
------------------

* இடிப்புந்து
* குடிசார் பொறியியல்
* கட்டுமானப் பொறி
* உழவு இயந்திரம்

உசாத்துணை
---------

1. ↑  "Yandram.com - What is an excavator? What is it made of?". *Yandram Blog*. .
2. ↑  "Industrial Expe ..Lasso Gives More Power To The Hy-Mac Elbow". *The Glasgow Herald*. June 9, 1962. .
3. ↑  "First Wind Farm In Nh To Begin Operation". *Bangor Daily News*. Jan 9, 2006. .

விக்கிமீடியா பொதுவகத்தில்,  
 ***Excavators***   
என்பதின் ஊடகங்கள் உள்ளன.

மேற்கோள்கள்
-----------
**ஒண்டிப்புதூர் நீலகண்டேசுவரர் கோயில்** தமிழ்நாட்டில் கோயம்புத்தூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கோயம்புத்தூர் மாவட்டத்தில் இருகூர் அருகே ஒண்டிப்புதூர் என்னுமிடத்தில் அமைந்துள்ளது. உத்தம சோழன் செப்பேடு, மார்க்கண்டேய பண்டிதர் மடம் செப்பேடு ஆகியவற்றின் மூலமாக இருகூரின் பெருமையை அறியமுடிகிறது. சங்க காலத்தில் இவ்வூர் பொன்னூர், மண்ணூர் என்று
இருந்ததாகவும் பின்னர் இருகூர் என்றானதாகவும் கூறுவர். இருளர் தலைவன் இருவன் பெயரில் இருகூர் என்று ஆனதாகவும் கூறுவர்.  கடல் மட்டத்திலிருந்து சுமார் 401 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°00'05.3"N, 77°04'02.4"E (அதாவது, 11.018140°N, 77.067328°E) ஆகும்.

இறைவன், இறைவி
-------------

இக்கோயிலின் மூலவராக நீலகண்டேசுவரர், சௌந்தரேசுவரர் ஆவார். இறைவி சுயம்வர பார்வதி தேவி, மீனாட்சி அம்மன் ஆவார். சூரசம்காரம், தைப்பூசம், மகாசிவராத்திரி, பங்குனி உத்திரம், நவராத்திரி, கார்த்திகை உள்ளிட்ட பல விழாக்கள் நடைபெறுகின்றன.

அமைப்பு
-------

மூலவர் மீது மாலைப்பொழுதில் சூரிய ஒளி விழும் காட்சியைக் காணலாம். மூலவர், இறைவி, ஞான தண்டாயுதபாணி ஆகியோர் மேற்கு நோக்கிய நிலையில் உள்ளனர். சௌந்தரேசுவர், மீனாட்சி அம்மன், வள்ளி தெய்வானையுடன் கூடிய சுப்பிரமணியர் ஆகியோர் கிழக்கு நோக்கி உள்ளனர். மூலவரின் இடது புறம் பார்வதி உள்ளார். வலப்பக்கத்தில் ஞான தண்டாயுதபாணி காணப்படுகிறார். பிரம்மா அமர்ந்த நிலையில் உள்ளார். மார்க்கண்டேய முனிவர் வழிபட்ட மார்க்கண்டேசுவர லிங்கம் உள்ளது.

மேற்கோள்கள்
-----------

1. 1 2 3   அருள்மிகு நீலகண்டேஸ்வரர் திருக்கோயில், தினமலர் கோயில்கள்
**அகவிழி** இலங்கை, கொழும்பு இராஜகிரியவிலிருந்து வெளிவந்த கல்வியியல் மாத சஞ்சிகையாகும்.

நிர்வாகம்
---------

#### ஆசிரியர்

* கே. மதுசூதனன்

#### ஆசிரியர் குழு

* சாந்தி சச்சிநாதந்தம்
* ச.பாஸ்கரன்
* காசுபதி நடராஜா

#### நிர்வாக ஆசிரியர்

* மனோ இராஜசிங்கன்

#### ஆலோசகர் குழு

* பேராசிரியர் க. சிவத்தம்பி,
* பேராசிரியர் சபா ஜெயராஜா,
* பேராசிரியர் சு. சந்திரசேகரன்,
* கலாநிதி உசைன் இஸ்மாயில்
* மா.சின்னத்தம்பி
* கலாநிதி ப. கா. பக்கீர் ஜஃபர்
* கலாநிதி ம. கருணாநிதி
* தை. தனராஜா
* உ. நவரத்தினம்

#### அலுவலகம்

49/1, மெதல்கடவீதி, இராஜகிரிய, கொழும்பு

முதல் இதழ்
----------

விழி 1, பார்வை 1 என்றடிப்படையில் ஆகஸ்ட் 2004ல் வெளிவந்துள்ளது.

பணிக்கூற்று
-----------

ஆசிரியத்துவ நோக்கு

ஆசிரியர் தலைப்பு
----------------

முதல் இதழில் ஆசிரியர் தலைப்பில் ஆசிரியர். மதுசூதனன் பின்வருமாறு குறிப்பிட்டிருந்தார் "இன்று தமிழில் பலவகையான துணைசார் பத்திரிகைகள் புதிதாக வெளிவர வேண்டும். அப்போதுதான் தமிழ் சிந்தனை புத்தாக்கம் பெற முடியும். புதிய சிந்தனை வளங்கள் தமிழில் ஊடாட முடியும். புதிய பார்வைகள் பிறக்கும். அவற்றால்தான் நாம் எதிர்நோக்கும் சவால்களை எதிர்கொள்ள முடியும். அதற்காகத் தான் அகவிழி".

உள்ளடக்கம்
----------

இவ்விதழில் நவீன கல்வி முறைகள் பற்றி, ஆசிரியர்கள் கடமைப்பாங்கு பற்றி, கற்றல் கற்பித்தல் நடைமுறைகள் பற்றி, ஆசிரியர்களின் வகிபங்கு அந்தஸ்து பற்றியும், கல்வியியலுடன் சார்ந்த பல தரமான ஆய்வுக் கட்டுரைகள் இடம்பெற்றிருந்தன. முதல் இதழ் 32 பக்கங்களைக் கொண்டிருந்தன. இவ்விதழ் தொடர்ச்சியாக வெளிவந்துகொண்டிருந்தது.

மேற்கோள்கள்
-----------

1. ↑  "அகவிழி 2014.04 (10.104)". நூலகம்.. பார்த்த நாள்: 11 December 2022.
சித்திர புத்திர நாயனார் சிலை
**தீர்த்தத்தொட்டி சித்திர புத்திர நாயனார் கோயில்** தமிழ்நாடு தேனி மாவட்டம் தீர்த்தத் தொட்டியில் அமைந்திருக்கும் சித்திர குப்தருக்கான கோவிலாகும். தமிழ்நாட்டில் சித்திர புத்திர நாயனாருக்கு அமைக்கப்பட்டுள்ள ஒரு சில கோயில்களில் காஞ்சிபுரத்தில் அமைந்துள்ள சித்திர புத்திர நாயனார் கோயிலுக்கு அடுத்து இரண்டாவது சிறப்பு மிக்க கோயில் இது.

தல புராணம்
----------

தீர்த்தத் தொட்டிக்கு அருகே இருக்கும் ஊரான கோடாங்கிப்பட்டியைச் சேர்ந்த ஒருவரின் கனவில் சித்திரகுப்தன் தோன்றினார். அவ்வாறு தோன்றியவர் தனக்கான கோயிலொன்றை கட்டி வழிபடுமாறு கூறினார். அதன் காரணமாக இக்கோவில் இங்கு எழுப்ப பட்டுள்ளது.

விழாக்கள்
---------

* அனைத்து மாதங்களிலும் சித்திரை நட்சத்திர நாளில் சிறப்பு வழிபாடு
* சித்திரை மாதத்தில் வருகின்ற சித்ரா பௌர்ணமி நாளி்ல் சிறப்பு வழிபாடு மற்றும் விழா

சித்திர புத்திரன்
-----------------

முதன்மைக் கட்டுரை: சித்திரகுப்தர்
சிவன்,உயிரினங்கள் செய்யும் அனைத்துச் செயல்களையும் பராமரிப்பு செய்ய எண்ணினார். இந்தப் பணியை யாரிடம் ஒப்படைப்பது என்று எண்ணியபடி சக்திதேவியைப் பார்க்கிறார். அவர் ஒரு சித்திரம் வரைகிறார். அந்த சித்திரத்திற்கு சிவனும் சக்தியும் சேர்ந்து உயிரளிக்கின்றனர். அதிலிருந்து தோன்றியவர்தான் சித்திர புத்திரர். அதன் பின்பு இவர் தேவலோகத்தின் தலைவன் இந்திரன், அவரது மனைவி இந்திராணியால் வளர்க்கப்பட்டார். அதன் பிறகு சிவன் அனைத்து ஜீவராசிகளின் செயல்கள் குறித்து கணக்குகள் எழுதி அதைப் பராமரிக்கும் பணியை இவரிடம் ஒப்படைத்தார் என்கிறது இந்து சமய புராணங்கள். சித்திர புத்திரன் என்கிற பெயரை விட சித்திர குப்தன் என்கிற பெயரே அதிகமாகப் பயன்படுத்தப்பட்டு வருகிறது. சித்திரம் என்றால் "ஆச்சரியமானது", "குப்தம்" என்றால் "ரகசியம்" என்று பொருள். இவர் எப்படிப்பட்ட ரகசியத்தையும் கண்டறிந்து கணக்கெழுதி விடும் திறனுடையவர். இதனால் இவருடைய கணக்குகள் எழுதும் முறை ஆச்சரியமானது பிறருக்குத் தெரியாதது எனும் பொருளில் இவரை "சித்திரகுப்தன்" என்றே அழைக்கின்றனர்.

வழிபாடு
-------

* இக்கோயிலில் தினமும் காலை 7 மணி முதல் 12 மணி வரையிலும், மாலை 5 மணி முதல் 6 மணி வரை கோயில் திறந்திருக்கிறது. இந்நேரங்களில் பக்தர்கள் இக்கோயிலுக்கு வந்து வணங்கிச் செல்கின்றனர்.

அமைவிடம்
--------

மதுரை - கொச்சி தேசியநெடுஞ்சாலையில் தேனியிலிருந்து போடிநாயக்கனூர் செல்லும் வழியில் 9 கிலோ மீட்டர் தொலைவில் இக்கோயில் அமைந்துள்ளது.

இவற்றையும் காண்க
----------------

ஆதாரங்கள்
---------

1. ↑   பரணிடப்பட்டது 2015-05-05 at the வந்தவழி இயந்திரம் சித்திர புத்திர நாயனார் கோவில் மாலைமலர்
2. ↑   பரணிடப்பட்டது 2015-01-23 at the வந்தவழி இயந்திரம் சித்திரகுப்தனிடம் ரகசியம் செல்லாது தினகரன் 2013-12-11

வெளி இணைப்புகள்
---------------
**கம்போங் மேடான் துர்நிகழ்ச்சி** என்பது 2001ஆம் ஆண்டு, மார்ச் 4இல் இருந்து மார்ச் 8வரையில், ஐந்து நாட்களுக்கு இந்தியர்களுக்கும் மலாய்க்காரர்களுக்கும் இடையே நடைபெற்ற ஓர் இனக் கலவர நிகழ்ச்சியாகும். மலேசியா, கோலாலம்பூர் மாநகரில் இருக்கும் கம்போங் மேடான், கம்போங் காந்தி, கம்போங் லிண்டோங்கான், கம்போங் டத்தோ ஹருண், தாமான் தேசா ரியா போன்ற புறநகர்ப் பகுதிகளில் இந்தக் கலவரம் நடைபெற்றது. 

அண்டை வீட்டுக்காரர்கள் ஒருவரை ஒருவர் புரிந்து கொள்ளாமல் அவசரப்பட்டு கைகலப்பில் இறங்கியதே இந்தக் கலவரத்திற்கு மூலகாரணமாக அமைந்தது. ஒரு மலாய்க்காரர் வீட்டில் திருமண ஏற்பாடுகள் நடைபெற்றுக் கொண்டிருந்தன. அருகாமையில் இருந்த இந்தியரின் வீட்டில் ஓர் இறப்பு நிகழ்ச்சி. இரு வீட்டாருக்கும் இடையே வாக்குவாதங்கள். அந்த வாக்குவாதங்கள் முற்றிப்போய் கைகலப்பில் முடிந்தன. 200 பேர் கைகலப்பில் ஈடுபட்டனர். கைகலப்பில் கல்ந்து கொண்டவர்கள் கம்போங் மேடானுக்கு வெளியில் இருந்து வந்தவர்கள் ஆகும். இந்த துர்நிகழ்ச்சியை எ.என்.என் தொலைக்காட்சி நிறுவனம் நேரடி ஒளிபரப்பு செய்தது.

மேற்கோள்கள்
-----------

1. ↑  "Started with an Indian security guard on the way back from work at 3am on March 4. He found a tent erected in the middle of the narrow road in Kampung Medan for a wedding. For reasons known to him, he became agitated and started kicking the tables and chairs". 2012-12-21 அன்று மூலம் பரணிடப்பட்டது. 2012-01-11 அன்று பார்க்கப்பட்டது.
2. ↑  Statement on Kg Medan Incident Taken Out of Context by Parliamentarians.
[*தொடர்பிழந்த இணைப்பு*]
பென்குயின்கள் பறக்காத பறவைகளுக்கு நன்கு அறியப்பட்ட எடுத்துக்காட்டுகள் ஆகும்.
**பறக்காத பறவைகள்** பரிணாம வளர்ச்சியின் மூலம் பறக்கும் திறனை இழந்த பறவைகள் ஆகும். நன்கு அறியப்பட்ட தீக்கோழிகள், ஈமியூ,, காசோவரிகள், ரியாக்கள், கிவிக்கள், பென்குயின்கள் உட்பட 60 க்கும் மேற்பட்ட பறக்காத பறவை இனங்கள் உள்ளன. மிகச்சிறிய பறக்க முடியாத பறவை *அணுகமுடியாத தீவு இரயில்* என்பதாகும், இதன் நீளம் 12.5 செ.மீ. எடை 34.7 கிராம். மிகப்பெரிய (கனமான மற்றும் உயரமான) பறக்காத பறவை, இது பொதுவாக வாழும் மிகப்பெரிய பறவை, தீக்கோழி (2.7 மீ, 156 கிலோ).

நியூசிலாந்திலேயே அதிக எண்ணிக்கையான பறக்காத பறவைகள் காணப்படுகின்றன. இதற்கான காரணம் சுமார் 1000 ஆண்டுகளுக்கு முன் மனிதன் அங்கு குடியேறாதவரை மூன்று வகையான வௌவால்களைத் தவிர வேறெந்த நிலத்தில் வாழும் பாலூட்டிகளும் காணப்படாமையாகும். பறக்காத பறவைகளின் பிரதான எதிரிகளாக பெரிய பறவைகளே காணப்பட்டன. ஆனால் மனிதக் குடியேற்றத்தின் பின் பெருமளவு பறக்காத பறவையினங்கள் அழிக்கப்பட்டுள்ளன. பெரிய ஓக், டோடோ போன்றவை அவற்றுள் சில.

பறக்காத பறவைகளைப் பிடித்து வளர்ப்பது இலகுவானது. ஏனெனில் அவற்றுக்கு கூண்டுகள் தேவையில்லை. தீக்கோழிகள் இறகு, தோல், இறைச்சி என்பவற்றைப் பெற்றுக் கொள்வதற்காகப் பண்ணைகளில் வளர்க்கப்படுகின்றன. உலகின் மிகப்பெரிய பறக்காத பறவை தீக்கோழி ஆகும். அதுவே உயிர்வாழும் பறவைகளுள்ளும் பெரியது.

இவற்றையும் பார்க்கவும்
----------------------

* அழிந்த பறவைகள்

மேற்கோள்கள்
-----------

1. ↑  "New Zealand Ecology – Moa". *TerraNature*. 2007-08-27 அன்று பார்க்கப்பட்டது.
2. ↑  Roots C. (2006). *Flightless Birds*. Westport: Greenwood Press. பக். XIV. பன்னாட்டுத் தரப்புத்தக எண்:978-0-313-33545-7. .

வெளி இணைப்புகள்
---------------

* TerraNature pages on New Zealand flightless birds
* *Kiwi* in *Te Ara – the Encyclopedia of New Zealand*
**நம்ம ஊரு மாரியம்மா** (Namma Ooru Mariamma) 1991 இல் வெளிவந்த தமிழ்த் திரைப்படமாகும். இதை கே. ராஜன் என்பவர் இயக்கியுள்ளார். இப்படத்தில் நிழல்கள் ரவி மற்றும் வைதேகி ஆகிய இருவரும் முக்கியக் கதாப்பாத்திரங்களில் நடித்துள்ளனர். இவர்களுடன் சரத்குமார், ஜெய்கணேஷ் மற்றும் கே. ஆர். விஜயா உடன் நடித்துள்ளனர். இப்படத்தின் இசை சங்கர் கணேஷ் இது 14 பிப்ரவரி 1991இல் வெளிவந்துள்ளது..

கதைச்சுருக்கம்
--------------

மாரியம்மா (கே. ஆர். விஜயா) தனக்கு திருமணமாகி நீண்ட நாளாகியும் குழந்தையில்லாததால் கவலை கொள்கிறார். இதற்காக அவரது கணவன் மற்றும் அவரது சகோதரன் முத்துவும் (நிழல்கள் ரவி) சேர்ந்து ஊரிலுள்ள செல்வந்தன் ராஜதுரையின் (சரத்குமார்) உதவியுடன் ஊர் திருவிழாவிற்கு ஏற்பாடு செய்கிறார்கள். ராஜதுரை ஊர் மக்களை ஏமாற்றி கோவில் சொத்துகளை கொள்ளையடித்து வருகிறான். இதற்கிடையே முத்து காவேரி மீது காதல் கொள்கிறான். திருவிழா முடிந்ததும் ராஜதுரையின் தவறுகள் அனைவருக்கும் தெரிய வருகிறது. இதை தட்டி கேட்ட முத்து ஊர்மக்கள் உதவியுடன் அவனை நீதியின் முன் நிற்க வைக்கிறான். நீதி கிடைக்குமென்று காத்திருக்கிறார்கள். இதனால் ராஜதுரையின் அடியாட்கள் மாரியம்மாவின் கணவனை கொலை செய்துவிடுகின்றனர். பின்னர் முத்துவிற்கும், காவேரிக்கும் திருமணம் நடைபெறுகிறது. ராஜதுரை இவர்களை பழி வாங்க நினைக்கிறான். இறுதியில் என்ன நடந்தது என்பதே மீதிக் கதையாகும்.

நடிகர்கள்
---------

* முத்து வாக நிழல்கள் ரவி
* காவேரியாக வைதேகி
* ராஜதுரையாக சரத்குமார்
* ஜெய்கணேஷ்
* மாரியம்மாவாக கே. ஆர். விஜயா
* தேவிஸ்ரீ
* காந்திமதி (நடிகை)
* விஜயசந்திரிகா
* சண்முகசுந்தரம்
* டி. எஸ். இராகவேந்திரா
* முனியாவாக நவரசம் ஜி. கே. எஸ்.
* அஞ்சலியாக டிஸ்கோ சாந்தி
* அபிலாஷா
* லூசு மோகன்
* செட்டியாராக உசிலை மணி
* வெள்ளை சுப்பையா
* கே. ராஜன்
* மற்றும் பலர்

ஒலித்தொகுப்பு
-------------

இப்படத்திற்கு வாலி, மு. மேத்தா, உளுந்தூர்பேட்டை சண்முகம் மற்றும் வெங்கடேஷ் ஆகியோர் ஐந்து பாடல்களை எழுத சங்கர் கணேஷ் அவர்கள் இசையமைத்துள்ளனர்.

மேற்கோள்கள்
-----------

1. ↑  "Namma Ooru Mariamma (1991) Tamilmovie". spicyonion.com. 2014-07-13 அன்று பார்க்கப்பட்டது.
2. ↑  "MusicIndiaOnline — Namma Ooru Mariamma(1995) Soundtrack". mio.to. 2014-07-14 அன்று மூலம் பரணிடப்பட்டது. 2014-07-13 அன்று பார்க்கப்பட்டது.
சில்வண்டு தோல் கழற்றும் அசைபடம்
உயிரியலில், **தோல்கழற்றல்** (*ecdysis*) என்பது, முதுகெலும்பிலிகளில் கணுக்காலிகள் (பூச்சிகள், ஓடுடைய கணுக்காலிகள், Chelicerata, பலகாலிகள்), உருளைப்புழுக்கள், வேறும் சில சிறிய தொகுதிகளை உள்ளடக்கிய புரொட்டோஸ்டோம் வகை விலங்குகளில் புறத்தோல் கழற்றப்படும் அல்லது உதிர்க்கப்படும் செயல்முறையாகும். பொதுவாக இவ்வகை விலங்குகளில் புறத்தோலானது நெகிழ்வற்ற புறவன்கூட்டைக் கொண்டிருப்பதனால், வளர்ச்சியின்போது பெரிதாகும் உடலுக்கு ஈடு கொடுப்பதற்காகப் புறத்தோல் கழற்றப்பட்டு, புதிய, பெரிய மேலுறை உருவாகும்.

கணுக்காலிகளில் தோல்கழற்றலின் பின்னர், ஓரிரு மணித்தியாலங்களில் புதிய மேலுறையானது தோல் பதப்படுத்தல் செயல்முறையை ஒத்த ஒரு செயல்முறை மூலம் இறுக்கமடைந்து, மீண்டும் புதிய புறவன்கூடு உருவாகிவிடும்.

இவ்வகை விலங்குகள் வழக்கமாக, அவற்றின் வாழ்க்கை வட்டத்தின் குறிப்பிட்ட காலங்களில் அல்லது ஒரு ஆண்டின் குறிப்பிட்ட நேரங்களில் தமது உடலின் ஒரு பகுதியை (பெரும்பாலும், வெளிப்புற அடுக்கு) வெளியேற்றும்.

மேற்கோள்
--------

1. ↑  John Ewer (2005). "How the ecdysozoan changed its coat". *PLOS Biology* **3** (10): e349. doi:10.1371/journal.pbio.0030349. பப்மெட்:16207077.
2. ↑  O. Erik Tetlie, Danita S. Brandt & Derek E. G. Briggs (2008). "Ecdysis in sea scorpions (Chelicerata: Eurypterida)". *Palaeogeography, Palaeoclimatology, Palaeoecology* **265** (3–4): 182–194. doi:10.1016/j.palaeo.2008.05.008. Bibcode: 2008PPP...265..182T.
**நம்புல் நதி** *(Nambul River)* என்பது இந்தியாவின் மணிப்பூர் மாநிலத்தின் தலைநகரான இம்பால் நகரில் பாயும் ஒரு நதியாகும்.

போக்கு
------

நம்புல் நதி லோக்டாக் ஏரியில் உற்பத்தியாகும் முக்கிய வற்றாத தண்ணீர் ஆதாரங்களில் ஒன்றாகும். நம்புல் நதி உள்நாட்டு முதன்மை நீர்வழிகளில் ஒன்றாகும். இந்நதி பள்ளத்தாக்குகள் மற்றும் மலைகளையும் தெற்கு மற்றும் கிழக்கு பகுதி கிராமங்களையும் இம்பாலுடன் இணைப்பதால் முக்கிய வணிக மற்றும் சந்தை மையமாக திகழ்கிறது.

சமீப காலங்களில் மணிப்பூரின் பொருளாதார முக்கியத்துவம் உள்ள இந்த வற்றாத நதியின் அருகில் நம்புல் நதியின் பெரிய வடிகாலாக இப்போது 'நம்புல் நளா' என்ற கிளை நதி உருவாக்கப்படுவதாக அறிவிக்கப்பட்டுள்ளது.

உயிரினங்கள்
-----------

நம்புல் நதியில் "கநாப்" (Pangio pangia), "கசெப்" (Mystus bleekeri) மற்றும் "கமு சாங்யும்" (Garra manipurensis) போன்ற மீன் வகைகள் இருந்தன.

ஆனால் நம்புல் நதியின் அதிக சுரண்டல் மற்றும் மாசு காரணமாக இரண்டு தசாப்தங்களுக்கு முன்னர் இந்த மீனினங்கள் அழிந்து போயின.

வெளி இணைப்புகள்
---------------

* மணிப்பூர் உயிரினங்களின் பல்வகைத்தன்மை

மேற்கோள்கள்
-----------

1. ↑  "No end to polluting Nambul river". *The Sangai Express*. 2015-06-24. Archived from the original on 2016-06-16.. பார்த்த நாள்: 2016-06-12.
2. ↑  Samom, Sobhapati (2008-05-04). "Polluted River in Manipur Devastates Fish and Humans". *Newsblaze.com*. 2016-06-12 அன்று பார்க்கப்பட்டது.
**சாந்தா மரியா தெ போப்லெட்டின் அரச ஆசிரமம்** (காட்டலான்: *Reial Monestir de Santa Maria de Poblet*) என்பது ஒரு சிஸ்டேர்சியன் மடாலயம் ஆகும். இது 1151ஆம் ஆண்டில் கட்டப்பட்டது. எசுப்பானியாவில் காத்தலோனியா எனும் இடத்தில் பிரதேஷ் மலைகளின் அடிவாரத்தில் அமைக்கப்பட்டுள்ளது. பிரான்சில் இருந்து வந்த சிஸ்டேர்சியன் மதகுருமார்களால் சோனகர்களிடம் இருந்து வெற்றிகொண்ட நிலத்தில் அமைக்கப்பட்டது. இதை அமைத்த தலைமை கட்டடக்கலைஞர் ஆர்னோ பார்குவேஸ்.

இந்த மடாலயம் சிஸ்டேர்சியன் முக்கோணம் என அழைக்கப்படுகின்ற மடாலயங்களில் முதன்மையானது ஆகும். இந்த சிஸ்டேர்சியன் முக்கோணமானது காத்தலோனியாவின் பலத்தை 12ஆம் நூற்றாண்டுகளில் வெளிக்காட்டின. (சிஸ்டேர்சியன் முக்கோணத்தில் அடங்கிய மற்றவைகள்: வல்போனா மடாலயம் மற்றும் சண்டேஸ் கிரூஸ்)

முக்கியத்துவம்
--------------

போப்லெட் ஆனது அரசர்களின் மடாலயமாக இருந்ததுள்ளது. சில முக்கியமான அரச கல்லறைகளில் அளபச்டேரின் சிலைகள் மேலே காணப்படுகின்றன. அரசர்களின் காலடியில் சிங்க சிலைகளும் அரசிகளின் காலடிகளில் நாய்களின் சிலைகளும் இந்த மடாலயத்தில் அமைக்கப்பட்டுள்ளது.

அரகொனின் நான்காம் பீட்டர் (1319 – 1387) ஆட்சிக்கு வரும்போது ஒரு நிபந்தனையை ஏற்படுத்தினார். அதாவது அரகொனின் அரசர்கள் யாவரும் போப்லெட் மடாலயத்திலேயே அடக்கம் செய்யப்பட வேண்டும். அரகோனின் இரண்டாம் பெர்டினன்ட் இந்த இந்த நிபந்தனையை அவரது இராச்சியம் காஸ்டிலே இராச்சியத்துடன் இணைக்கப்பட்ட போது உடைத்தார். அதன் பின் அரச உடல்கள் கிரனாதாவில் அடக்கம் செய்யப்பட்டது.

அடக்கம் செய்யப்பட்டவர்கள்
-------------------------

அரகொனின் பின்வரும் அரசர்கள் மற்றும் அரசிகள் போப்லெட் மடாலயத்தில் இறந்த பின் அடக்கம் செய்யப்பட்டனர்.

* இரண்டாம் அல்போன்சோ (1196)
* முதலாம் ஜேம்ஸ் (1276)
* நான்காம் பீட்டர் (1387) மற்றும் இவரது முதல் மூன்று மனைவியர்
* முதலாம் ஜோன் (1396), மற்றும் இவரது இரண்டு மனைவியர்
* மார்டின் (1410), மற்றும் இவரது முதல் மனைவி
* முதலாம் பெர்டினன்ட் (1416), மற்றும் இவரது முதல் மனைவி
* ஐந்தாம் அல்போன்சோ (1458)
* இரண்டாம் ஜோன்ஸ் (1479), மற்றும் இவரது இரண்டாவது மனைவி

உலகப் பாரம்பரியக் களம்
----------------------

போப்லெட் மடாலயம் ஐக்கிய நாடுகள் கல்வி, அறிவியல், பண்பாட்டு நிறுவனத்தால் உலகப் பாரம்பரியக் களமாக 1991 ஆண்டு பிரகடனப் படுத்தப்பட்டது.

படக்காட்சியகம்
--------------

* போப்லெட்டின் நில வரைபடம்போப்லெட்டின் நில வரைபடம்
* வாயில்வாயில்
* முதன்மை மணிக்கோபுரம்முதன்மை மணிக்கோபுரம்
* அரசர் ஒருவரின் கல்லறைஅரசர் ஒருவரின் கல்லறை
* முதலாம் ஜேம்ஸ் இன் கல்லறைமுதலாம் ஜேம்ஸ் இன் கல்லறை
* 
*

மேற்கோள்கள்
-----------

1. ↑  "Poblet Monastery". Whc.unesco.org. 2011-01-10 அன்று பார்க்கப்பட்டது.
2. ↑  "Monasterio de Poblet". *Patrimonio Historico - Base de datos de bienes inmuebles* (Spanish). Ministerio de Cultura. 9 ஜனவரி 2011 அன்று பார்க்கப்பட்டது.CS1 maint: Unrecognized language (link)
3. ↑  "Tombes reials". 2011-07-26 அன்று மூலம் பரணிடப்பட்டது. 2014-10-05 அன்று பார்க்கப்பட்டது.
4. ↑  Màrius Domingo & Antoni Borau, *Muntanyes de Prades. Paisatge i fauna*, Cossetania Editions, ISBN 84-89890-06-4

வெளி இணைப்புக்கள்
-----------------

விக்கிமீடியா பொதுவகத்தில்,  
 ***போப்லெட் மடாலயம்***   
என்பதின் ஊடகங்கள் உள்ளன. 

* Monestir de Poblet Official website வார்ப்புரு:Ca icon (எசுப்பானியம்) (ஆங்கிலம்)
* Adrian Fletcher's Paradoxplace Poblet Pages (photos) பரணிடப்பட்டது 2007-03-11 at the வந்தவழி இயந்திரம்
* Monestirs de Catalunya. Poblet (Catalan only)
* Poblet photos
கல்லால் கட்டப்பட்ட ஆடுகாலின்மீது தாங்கப்பட்டுள்ள பனை மரத்தாலான துலா.
**துலா** அல்லது ஏற்றம் என்பது, கிணற்றில் இருந்து நீரை எடுப்பதற்குப் பயன்படும் நெம்புகோல் வகையைச் சார்ந்த ஒரு பொறி முறை ஆகும். இந்தியா, இலங்கை உட்பட உலகின் பல பகுதிகளில் இதையொத்த அமைப்புகள் காணப்படுகின்றன. அதிக ஆழமில்லாத கிணறுகளில் இருந்து நீரை எடுப்பதற்கே துலா சிறப்பாகப் பயன்படும்.

அமைப்பு
-------

இது, ஒரு நீளமானதும், நேரானதுமான ஒரு மரத் தண்டு ஆகும். இம் மரத்துக்குக் குறுக்கே, அதனூடு இன்னொரு தண்டு செலுத்தப்பட்டு இருக்கும். இத்தண்டின் இரு முனைகளும் கட்டற்ற வகையில் சுழலக்கூடியவாறு தாங்கப்பட்டும். இத்தண்டு அச்சாகச் செயற்பட, முதலில் குறிப்பிட்ட நீளமான மரம் அந்த அச்சைப் பற்றி மேலும் கீழுமாக அசையக் கூடியதாக இருக்கும். அச்சாகச் செயற்படும் தண்டு *அச்சுலக்கை* எனவும் அச்சின் இரு முனைகளையும் தாங்குவதற்காகக் உருவாக்கப்படும் அமைப்பு *ஆடுகால்* எனவும் அழைக்கப்படும்.

அச்சுலக்கை துலாவின் நடுப்பகுதியிலன்றி, நடுவிலிருந்து சற்றுத் தள்ளியே பொருத்தப்படும். இதனால் அச்சுலக்கையில் இருந்து துலாவின் ஒரு பகுதி மற்றப்பகுதியிலும் கூடிய நீளம் உள்ளதாக இருக்கும். நீளமான பகுதி கிணற்றை நோக்கி இருக்கும்படியும், அந்தப் பக்கத்து முனை கிணற்றுக்கு நேராக வரக்கூடியதாகவும் துலா ஆடுகாலில் மீது தாங்கப்படும். கிணற்றுக்கு நேராக இருக்கும் துலாவின் முனையில் நீளமான கயிறு அல்லது மூங்கில் கம்பை ஒன்றை ஒரு முனையைக் கட்டி மறு முனையில் ஒரு பாத்திரம் கட்டப்பட்டும். துலாவின் இந்தமுனையைத் தாழக் கொண்டுவரும்போது பாத்திரம் கிணற்று நீருள் அமிழக்கூடியதாகக் கயிற்றின் நீளம் இருக்கவேண்டும். பயன்படுத்தாதபோது துலாவின் கயிறு பொருத்திய முனை மேல் நோக்கி இருப்பதற்கு ஏதுவாகத் துலாவின் மறு முனையில் பாரமான கல் அல்லது இரும்புத் துண்டுகள் மூலம் சுமை ஏற்றப்பட்டிருக்கும்.

நீர் எடுப்பதற்கு கயிற்றை இழுத்து அதன் முனையில் இருக்கும் பாத்திரத்தை நீருக்குள் அமிழ்த்தி அதனுள் நீரை நிரப்புவர். துலாவின் மறுமுனையில் சுமை இருப்பதால் குறைந்த விசையைப் பயன்படுத்திக் கயிற்றை மேலே இழுத்து நீர் நிரம்பிய பாத்திரத்தை மேலே கொண்டுவரலாம்.
போபர்ஸ் 120 மிமீ கடற்படை சுடுகலன்
கார்கில் போரில் பயன்படுத்தப்பட்ட போபர்ஸ் பீரங்கி
**போபர்ஸ்** இரும்புத் தொழில் நிறுவனமான, இது சுவீடன் நாட்டில் **கார்ல்ஸ்கோகா** வில் அமைந்துள்ளது. 1646 ல் உருவாக்கப்பட்ட *ஹேமர் மில் பூபர்ஸ்* எனும் நிறுவனத்திடமிருந்து தோன்றியதாகும். போபர்ஸ் நிறுவனம் நிர்மானிக்கப்பட்ட ஆண்டு 1873.

1999 ஆம் ஆண்டு **சாப்** என்ற *செல்சியஸ் குழு* நிறுவனம் இதைத் தாய் நிறுவனமான *போபர்ஸிடமிருந்து* வாங்கியது. சாப் எரிகணைத் தயாரிப்பின் பக்கம் திரும்பியதால். செப்டம்பர் 2000 ல் ஐக்கிய அமெரிக்காவிலுள்ள , ஐக்கிய இராணுவத் தளவாடத் தொழிற்சாலை (யூ டி ஐ-UDI-United Defense Industries) போபர்ஸ் படைக்கலன் பிரிவை தன் வசமாக்கிக்கொண்டது. 

தப்பொழுது **போபர்ஸ்** இரண்டு வகை நிறுவனங்களாகப் பிரிந்து செயல்படுகின்றது.

* **பி ஏ இ போபர்ஸ்**
* **சாப் போபர்ஸ்**

போபர்ஸ் ஐ நிர்வகித்த மிகப்பழமையானத் தலைவர்களில் குறிப்பிடத் தக்கவர் ஆல்பிரட் நோபல், நிர்வகித்த ஆண்டு 1894 முதல் அவர் இறந்த டிசம்பர் 1896 வரை. இவர் காலத்தில் இத் தொழிற்சாலை மிகவும் மேம்பட்டது.

*போபர்ஸ்* என்ற வணிக சின்னம் புகழடையக் காரணமானத் தயாரிப்பாக **40 மிமீ எதிர் வான்படை தாக்குதல் சுடுகலன்** ஐக் கூறலாம். இரண்டாம் உலகப்போரில் பெரிதும் பயன் பட்ட இதை **போபர்ஸ் சுடுகலன்** என்று அழைக்கப்பட்டது.

போபர்ஸ் நிறுவனம் சமீபக் காலங்களில் பல சந்தேக சர்ச்சைகளில் சிக்கிக்கொண்டது. இதனால் போபர்சிற்கு அவதூறு நிலை ஏற்பட்டது. சுவீடனால் 1986 ல் இந்தியாவுக்கு வழங்கப்பட்ட படைக்கலன்களில் தனிப்பட்ட ஆதாயம் அடைந்ததாக இன்று வரை நிருபிக்கப்படாத குற்றச் சிக்கலில் சிக்கிக்கொண்டது.

விக்கிமீடியா பொதுவகத்தில்,  
 ***போபர்ஸ்***   
என்பதின் ஊடகங்கள் உள்ளன.
**துலிப் ஜோஷி** *(Tulip Joshi)* 1979 செப்டம்பர் 11 அன்று பிறந்துள்ள ஒரு இந்திய நடிகை ஆவார். இந்தி, கன்னடம், மலையாளம் மற்றும் தெலுங்கு போன்ற பல மொழித் திரைப்படங்களில் தோன்றியுள்ளார்.

இளமைப்பருவம்
------------

ஜோசி மும்பையில் ஒரு குஜராத்தி குடும்பத்தில் இந்தியத் தந்த்தைக்கும் அமெரிக்கத் தாய்க்கும் பிறந்தவர். அவர் மும்பையில் வளர்க்கப்பட்டார், அங்கு அவர் ஜாம்நபாய் நர்சி பள்ளியில் பயின்றார், மேலும் பின்னர் விவேக் கல்லூரியில் "உணவு அறிவியல் மற்றும் வேதியியல்" பட்டம் பெற்றார்.

2000 ஆம் ஆண்டில் *ஃபெமினா மிஸ்* இந்தியாவிற்குள் துலிப் நுழைந்தார். வெற்றியாளர்களின் பட்டியலில் அவர் சேரவில்லை என்றாலும் இவர் பல விளம்பர நிறுவனங்களால் கவனிக்கப்பட்டார். அவர் *பாண்ட்ஸ், பெப்சி, சியாராம்ஸ், பிபிஎல், ஸ்மிர்னாப், டாட்டா ஸ்கை மொபைல்* தொலைக்காட்சி போன்ற பல விளம்பரங்களில் தோன்றினார். அவர் நுசுரத் பதே அலி கானுக்கு அஞ்சலி செலுத்திய ஒரு *வீடியோ*வில் தோன்றினார். .

தொழில்
------

ஜோஷி தற்சசெயலாக திரைத்துறையில் நுழைந்தார். அவர் இயக்குனர் யஷ் சோப்ராவின் மகனான ஆதித்யா சோப்ராவின் மணமகளின் நண்பராக இருந்தார். அக்குடும்பத்தினர் தங்கள் திருமணத்தில் அவரை கவனித்தனர், மேலும் அவரை நடிக்கும்படி கேட்டுக் கொண்டனர், அதன்பின் அவர்கள் அவரை *மேரே யர் கி ஷாடி ஹாய்* என்றப் படத்தில் நடிக்க வைத்தனர். இவர் இந்தியில் சரளமாக இல்லாத காரணத்தால் பெரோஸ் கானின் *ஸ்டுடியோ*வில் இந்தி பயிற்சி மேற்கொண்டார். திரைப்படத் தயாரிப்பாளர் அவரின் பெயரை இன்னும் அதிகமான இந்தியர்களிடம் கொண்டு செல்வதற்காக மாற்ற அறிவுறுத்தினர். "சஞ்சனா" என்ற பெயரை அவள் தேர்வு செய்தார், அந்த படத்தில் அஞ்சலியின் பாத்திரத்தில் நடித்தார். படம் மிகவும் வெற்றி பெற்றது. நல்ல விமர்சனங்கள் மற்றும் வெற்றி இருந்தது, மேலும் துலிப் அவரது நடிப்பிற்காக பாராட்டப்பட்டார்.

மேற்கோள்கள்
-----------

1. ↑  "Seasons India :: Tulip Joshi". 2001-07-24 அன்று மூலம் பரணிடப்பட்டது. 2006-09-07 அன்று பார்க்கப்பட்டது.
2. ↑  "Thumbs Up Thumbs Down". *IMDB*. 8 Aug 2003. 17 ஆகஸ்ட் 2003 அன்று மூலம் பரணிடப்பட்டது. 8 Aug 2003 அன்று பார்க்கப்பட்டது.

வெளி இணைப்புகள்
---------------


விக்கிமீடியா பொதுவகத்தில்,  
 ***துலிப் ஜோஷி***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் துலிப் ஜோஷி
* டுவிட்டரில் துலிப் ஜோஷி Edit this at Wikidata
**விபகா பார்த்தசாரதி** (*Vibha Parthasarathy*)(பிறப்பு 13 செப்டம்பர் 1940) என்பவர் இந்தியக் கல்வியாளர் ஆவார். இவர் 1999 முதல் 2002 வரை இந்தியாவின் தேசிய மகளிர் ஆணையத்தின் தலைவராக பணியாற்றினார்.

பின்னணி
-------

விபகா பார்த்தசாரதி கேம்பிரிச்சுப் பல்கலைக்கழகம் மற்றும் பாஸ்டன் பல்கலைக்கழகத்தில் கல்வி பயின்றவர். இவரது கணவர் அசோக் பார்த்தசாரதி ஆவார். இவர்களுக்கு இரு மகன்கள் உள்ளனர். இவர் புது தில்லியில் உள்ள சர்தார் படேல் வித்யாலயாவின் முதல்வராகப் பணியாற்றியுள்ளார்.

இவர் தற்போது பீபுல் இந்தியாவின் ஆலோசனைக் குழுவில் பணியாற்றுகிறார். இது கல்வி இலாப நோக்கற்ற வேலை, இந்தியாவின் பொதுப் பள்ளி முறையை அரசாங்கத்துடன் இணைந்து மாற்றுவதற்கான அமைப்பாகும்.

தேசிய மகளிர் ஆணையம்
-------------------

விபகா பார்த்தசாரதி ஜூலை 1999 இல் தேசிய மகளிர் ஆணையத்தின் தலைவராக இந்திய அரசாங்கத்தால் நியமிக்கப்பட்டார். இவரது பதவிக்காலம் 2002இல் முடிந்தது.

மேற்கோள்கள்
-----------

1. ↑  "Brief history". National Commission for Women. 22 மார்ச் 2016 அன்று மூலம் பரணிடப்பட்டது. 23 January 2010 அன்று பார்க்கப்பட்டது.
2. ↑  "Prof Ashok Parthasarathi Is No More - Mainstream". *www.mainstreamweekly.net*. 2021-06-30 அன்று பார்க்கப்பட்டது.
3. ↑  "Latest PIB Releases, VIBHA PARTHASARTHY APPOINTED AS CHAIRPERSON, NATIONAL COMMISSION FOR WOMEN". Press Information Bureau, Government of India.. பார்த்த நாள்: 27 April 2015.
4. ↑  "Vibha Parthasarathy". *Google Arts & Culture* (ஆங்கிலம்). 2021-07-09 அன்று மூலம் பரணிடப்பட்டது. 2021-06-30 அன்று பார்க்கப்பட்டது.
5. ↑  "Brief history". *ncw.nic.in*. 2021-06-30 அன்று பார்க்கப்பட்டது. Text "National Commission for Women "ignored (உதவி)
**விமலேசுவர் கோயில்** (*Vimleshwar Temple*) இந்தியாவின் கோவா மாநிலத்தில் உள்ள சாங்கியும் தாலுகாவின் ரிவோனா கிராமத்தில் அமைந்துள்ளது. சிவலிங்க வடிவில் வழிபடப்படும் விமலேசுவர் சிவனின் ஒரு வடிவம் ஆகும். இது ஒரு சுயம்பு லிங்கமுமாகும். சிவலிங்கம்
விமலேசுவர் கோவில் இந்தியாவின் கோவா மாநிலத்திலுள்ள சுன்கெம் தலாக்காவின் ரிவோனா கிராமத்தில் அமைந்துள்ளது. விமலேசுவர் சிவன் லிங்க வடிவில் வழிபடப்படுகிறது. இது ஒரு "சுயம்பு" லிங்கமாகும்.

ரிவொன்னோவின் பிரபு தேசாய் குடும்பம் மற்றும் 'ரிவோங்கர்' அல்லது 'ரெவங்கர்'  குடும்ப பெயர் கொண்ட அந்தணர்கள் இக்கோயிலின் அறங்காவலர்களாக இருந்தனர்.

மற்ற தெய்வங்கள்
---------------

* கமலேசுவர்
* மகாலட்சுமி
* மாருதி
* புருஷ்
* இரவலநாத்து

முக்கிய விழாக்கள்
-----------------

* தசரா
* கலோ
* பின்டிகோட்சவ்
* சிக்மோ
* சிவராத்திரி

மேற்கோள்கள்
-----------

1. ↑  "Wikimapia - Let's describe the whole world!". *wikimapia.org*.

உசாத்துணை
---------

* *Goa: Hindu temples and deities*, by Rui Gomes Pereira, Antonio Victor Couto, page 35.

புற இணைப்புகள்
--------------

* Goa Temples பரணிடப்பட்டது 2009-03-26 at the வந்தவழி இயந்திரம்
**விபுதி நாராயண் சிங் (Vibhuti Narayan Singh)** (1927 நவம்பர் 5 - 2000 திசம்பர் 25) இவர் இந்திய மாநிலமான உத்தரப் பிரதேசத்தில் அமைந்துள்ள புனித நகரமாகக் கருதப்படும் வாரணாசியின் மன்னர் ஆவார். இவர் பிரித்தானிய பேரரசில் காசி இராச்சியத்தின் கடைசி மன்னராக ஆட்சி செய்தார்.

குழந்தைப் பருவம்
----------------

விபுதி நாராயண் சிங் 1927 நவம்பர் 5 அன்று பிறந்தார். காசி நாட்டு மன்னரான ராஜா ஆதித்யா நரேன் சிங் (1874-1939) சூன் 1934 இல் இவரை தத்தெடுத்துக்கொண்டார்.  1939 ஏப்ரல் 4, அன்று ராஜா இறந்த மறுநாளே, விபுதி நாராயண் சிங் நாராயண வம்சத்தின் வாரிசாக நியமிக்கப்பட்டார்.  அந்த காலத்தில் இவர் இன்னும் சிறியவராக இருந்ததால், இராச்சியத்தைக் கவனிக்க ஒரு செயற்குழு அமைக்கப்பட்டது.

கல்வி
-----

சிங் அஜ்மீர் மாயோ கல்லூரியில் படித்தார். வாரணாசியில் உள்ள பனாரசு இந்து பல்கலைக்கழகத்தில் சமசுகிருதத்தில் முதுகலைப் பட்டம் பெற்றார். அங்கு பிரபல இலக்கண நிபுணர் வாகிசு சாத்திரியுடன் படித்தார். சமசுகிருதம், வேதம், புராணம் போன்றவற்றில் அறிஞராக இருந்தார்.

ஆட்சி
-----

1947 இல் உரிய வயது வந்தவுடன், சிங் தனது பரம்பரைக்கு பொறுப்பேற்றார். ராம்நகர் கோட்டையில் வசித்து வந்த இவர் கலாச்சார நடவடிக்கைகளில் மிகுந்த ஆர்வம் கொண்டிருந்தார். இவரது மூதாதையர்கள் இராமாயணத்தை அடிப்படையாகக் கொண்ட ராம்நகரின் உலகப் புகழ்பெற்ற ராம்லீலாவைத் தொடங்கினர். இவருடைய வழிகாட்டுதலின் கீழ் இவை வரணாசியில்ல் பிரபலமாக இருந்தன. 

இவர் தனது கோட்டையில் ஒரு முழு அரச சபையையும் மற்றும் ஒரு இராணுவத்தையும் கொண்டிருந்தார். 1948 அக்டோபர் 15 ஆம் தேதி இவரது இராச்சியம் கலைக்கப்பட்டு இந்தியாவில் இணைக்கப்பட்டது. இவரது இராணுவம் ராம்நகருக்கு மாற்றப்பட்டது.

பங்களிப்பு
----------

இந்தியாவின் சுதந்திரத்திற்குப் பிறகு, சிங் பனாரசு இந்து பல்கலைக்கழகத்தின் வேந்தராக ஆனார். இவருக்கு கௌரவப் பட்டம் வழங்கப்பட்டது. வாகிசு சாத்திரியின் வழிகாட்டுதலின் கீழ் சமசுகிருத ஆராய்ச்சிக்காக விஸ்வ சமசுகிருத பிரதிஸ்தானத்தையும் நிறுவினார். இவர் அகில பாரதிய காசிராஜ நியாசை நிறுவினார். இது கீழைநாட்டு ஆய்வுகள் குறித்த பல புத்தகங்களை வெளியிட்டது. இவர் காசி ராச்சிய அறக்கட்டளையை நிறுவினார். இது பல்லக்கு, உடைகள், வாள், குதிரைகள் போன்ற கண்காட்சிகளைக் கொண்ட அருங்காட்சியகத்தையும் நடத்துகிறது. 

1983 சனவரி 28, அன்று விசுவநாத் கோயில் உத்தரபிரதேச அரசாங்கத்தால் கையகப்படுத்தப்பட்டது. அதன் நிர்வாகம் சிங் தலைவராக இருந்த அறக்கட்டளைக்கு மாற்றப்பட்டது.  
1947 ஆம் ஆண்டில், இவரது தலைமையிலான சிறிகாசி நரேசு கல்வி அறக்கட்டளை படோகி மாவட்டத்தின் கயன்பூரில் காசி நரேசு அரசு முதுகலை கல்லூரியை நிறுவியது. 

சிங் 2000 திசம்பர் 25 அன்று இறந்தார். இவரது உடல் வாரணாசியில் உள்ள மணிகர்ணிகா படித்துறையில் மாநில மரியாதைகளுடன் தகனம் செய்யப்பட்டது.  கியான்பூரில் ஒரு இடைநிலைக் கல்லூரி மற்றும் உத்தரபிரதேசத்தின் மௌ மாவட்டத்தில் சூரஜ்பூரில் மற்றொரு கல்லூரி ஆகிய இரண்டிற்கும் இவரது பெயரிடப்பட்டுள்ளது.

குறிப்புகள்
-----------

1. ↑ . 5 April 1939.
2. ↑ . 6 April 1939.
3. ↑  Baldev Upadhyaya Kashi ki Panditya Parampara, Vishwavidyalaya Prakashan, Varanasi.
4. ↑  Official website of Varanasi
5. ↑  "KNPG College home page". 2017-12-18 அன்று மூலம் பரணிடப்பட்டது. 2020-06-30 அன்று பார்க்கப்பட்டது.
6. ↑  "Varanasi bids adieu to Kashi Naresh". *The Times of India*. 27 December 2000.. பார்த்த நாள்: 7 May 2017.
**இந்திரா காந்தி கோளரங்கம்** *(Indira Gandhi Planetarium)* இந்தியாவின் பீகார் மாநிலத் தலைநகரமான பாட்னாவில் அமைந்துள்ள இந்திரா காந்தி அறிவியல் வளாகத்தில் உள்ளது. பாட்னா கோளரங்கம் என்றும் இதை அழைப்பார்கள். பீகார் அறிவியல் மற்றும் தொழில்நுட்ப மன்றம் ₹110 மில்லியன் செலவில் கோளரங்கத்தை கட்டியது. 1989 ஆம் ஆண்டில் பீகார் முதலமைச்சராக இருந்த சிறீ சத்யேந்திர நரேன் சின்காவின் ஆட்சிக்காலத்தில் தொடங்கப்பட்டு 1993 ஆம் ஆண்டு ஏப்ரல் 1 முதல் பொது மக்களின் பார்வைக்காகத் திறக்கப்பட்டது. இந்திய தேசிய காங்கிரசு கட்சியின் தலைவரும், இந்தியாவின் முன்னாள் பிரதமருமான இந்திரா காந்தியின் பெயர் கோளரங்கத்திற்கு சூட்டப்பட்டுள்ளது. 

இந்திரா காந்தி கோளரங்கம் ஆசியாவிலுள்ள மிகப்பெரிய கோளரங்கங்களின் ஒன்றாகும். பல உள்நாட்டு மற்றும் வெளிநாட்டு சுற்றுலாப் பயணிகளை இது ஈர்க்கிறது. வானியல் தொடர்பான திரைப்படங்கள் இங்கு திரையிடப்படுகின்றன. இங்கு நடைபெறும் கண்காட்சிகள் பல பார்வையாளர்களை ஈர்க்கின்றன. 

பாரம்பாரியமான மின்காந்த கதிர்வீச்சால் இயங்கும் இயந்திரத் தொழில் நுட்பம் இங்கு திரையிடலுக்கு பயன்படுத்தப்படுகிறது.

விமர்சனம்
---------

மேலும் நவீன மின்னணு பட வீழ்த்திகளுக்கு மாறாக பாரம்பரிய இயந்திரங்களைப் பயன்படுத்துவதால் அடிக்கடி படங்களை மாற்றுவது கடினமாக உள்ளது. இதன் விளைவாக, அதே படம் பல ஆண்டுகளாக காட்டப்படலாம் என்ற விமர்சனம் முன்வைக்கப்படுகிறது.

போட்டி
------

பீகாரின் முதல் இலக்கமுறை கோளரங்கம் 2016 ஆம் ஆண்டின் பிற்பகுதியில் பாட்னாவில் காந்தி மைதானத்திற்கு அருகிலுள்ள சிறீ கிருட்டிணா அறிவியல் மைய வளாகத்தில் திறக்க திட்டமிடப்பட்டுள்ளது. இந்த கோளரங்கம் 50 மில்லியன் செலவில் உருவாக்கப்பட்டுள்ளது. இங்கு அதிநவீன இலக்கமுறை படவீழ்த்தி அமைப்பு பொருத்தப்பட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2018-09-14 அன்று மூலம் பரணிடப்பட்டது. 2021-01-27 அன்று பார்க்கப்பட்டது.
2. 1 2  "The Planetarium". 10 April 2009 அன்று மூலம் பரணிடப்பட்டது.
3. ↑
4. 1 2 3  "Digital show for science lovers - May-end date for planetarium launch". 7 May 2016.
5. ↑

புற இணைப்புகள்
--------------

* WPD
[*தொடர்பிழந்த இணைப்பு*]